rejauldu/bengali-wikipedia huggingface dataset:
মনির আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ২৩-০১-২০১২   জন্ম ও শিক্ষাজীবন  মনির আহমেদের জন্ম নোয়াখালী জেলার সদর উপজেলার পশ্চিম নূরপুর গ্রামে। তার বাবার নাম আলী আহমদ এবং মায়ের নাম মানাফা খাতুন। তার স্ত্রীর নাম জাহান আফরোজ বেগম। তাদের দুই ছেলে, তিন মেয়ে।    কর্মজীবন  পাকিস্তানি সেনাবাহিনীর দ্বিতীয় ইস্ট বেঙ্গল রেজিমেন্টে আলফা (এ) কোম্পানিতে চাকরি করতেন মনির আহমেদ। ১৯৭১ সালে এ রেজিমেন্টের অবস্থান ছিল জয়দেবপুরে। মুক্তিযুদ্ধ শুরু হলে তিনি যুদ্ধে দেন। প্রথমে যুদ্ধ করেন ৩ নম্বর সেক্টরে। পরে তাকে নিয়মিত মুক্তিবাহিনীর এস ফোর্সের ১১ ইস্ট বেঙ্গল রেজিমেন্টে অন্তর্ভুক্ত করা হয়। ভৈরব, আশুগঞ্জ, আখাউড়াসহ আরও কয়েক স্থানে সাহসিকতার সঙ্গে যুদ্ধ করেন।   মুক্তিযুদ্ধে ভূমিকা  ১৯৭১ সালের এপ্রিল মাসের শেষে ব্রাহ্মণবাড়িয়া থেকে যে সড়কটি সিলেট অভিমুখে গেছে, ওই সড়ক ধরে ১৮ মাইল দূরে অবস্থিত মাধবপুরে যেখান থেকেই হবিগঞ্জ জেলার শুরু সেখানে তুমুল যুদ্ধ হয়। ২৮ এপ্রিল সকাল থেকে বিকেল পর্যন্ত মাধবপুরে সংঘটিত হয় সর্বাত্মক এক যুদ্ধ। রক্তক্ষয়ী এ সম্মুখ সমরে মুক্তিযোদ্ধারা তাদের নৈপুণ্য, সাহস ও দেশপ্রেমের অতুলনীয় দৃষ্টান্ত স্থাপন করেন। এ যুদ্ধে মনির আহমেদ মুক্তিযোদ্ধাদের একটি ক্ষুদ্র দলের নেতৃত্ব দেন। সহযোদ্ধাদের নিয়ে পাকিস্তান সেনাবাহিনীর বিরুদ্ধে বীরত্বের সঙ্গে যুদ্ধ করলেন মনির আহমেদ। প্রাণপণ লড়াই করেও নিজেদের অবস্থান ধরে রাখতে না পেরে পিছু হটতে বাধ্য হলেন তিনি। পেছনে নতুন স্থানে প্রতিরক্ষা অবস্থান নিয়ে আবার যুদ্ধ করার জন্য প্রস্তুতি নিতে থাকলেন। কিছুক্ষণ পর পাকিস্তানি সেনারা তাদের ওপর আবার আক্রমণ চালাল।  ২৮ এপ্রিল সকাল আটটার দিকে পাকিস্তান সেনাবাহিনী মুক্তিযোদ্ধাদের প্রতিরক্ষা অবস্থান লক্ষ্য করে প্রথমে ব্যাপক কামানের গোলা নিক্ষেপ করে। এরপর পাকিস্তানিরা তিন দিক থেকে মুক্তিযোদ্ধাদের আক্রমণ করে। মুক্তিযোদ্ধারা তাদের বাংকার-ট্রেঞ্চের ভেতর থেকে রিকোয়েললেস রাইফেল, মেশিনগান, হালকা মেশিনগান, মর্টার, রাইফেল প্রভৃতি অস্ত্রশস্ত্র দিয়ে আক্রমণ মোকাবিলা করতে থাকেন। মুক্তিযোদ্ধাদের মর্টার প্লাটুন পাকিস্তানিদের ব্যাপক ক্ষয়ক্ষতি করে। তার পরও পাকিস্তানি সেনারা প্রচণ্ড আক্রমণ চালিয়ে মুক্তিযোদ্ধাদের দুটি দলের মধ্যবর্তী ফাঁকা স্থান দিয়ে সামনে এগিয়ে আসে। এ সময় মুক্তিযোদ্ধারা চরম সংকটের মধ্যে পড়েন। তখন মনির আহমেদ সাহসিকতার সঙ্গে তার দলের সহযোদ্ধাদের নিয়ে পাকিস্তানিদের বিরুদ্ধে লড়াই করেন। তাদের পাল্টা হামলায় পাকিস্তানিদের অগ্রযাত্রা থেমে যায়। এরপর মুক্তিযোদ্ধারা কৌশলগত কারণে পেছনে হটে যান। পরে পাকিস্তানিরা সেখানেও আক্রমণ করে। এ যুদ্ধে পাকিস্তানিদের পক্ষে ন্যূনতম ২৭০ জন হতাহত হয়।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
নীলগিরি পাৰ্বত্য রেল ১৯০৮ সালে ব্রিটিশ সরকার দ্বারা প্ৰতিষ্ঠিত ভারতের তামিলনাড়ু রাজ্যের একটি মিটারগজ রেলসেবা।  শুরুতে মাদ্ৰাজ রেলওয়ে এই রেলসেবা পরিচালনা করছিল। এটা এখনো বাষ্পীয় ইঞ্জিনে সেবা দেয়। নীলগিরি পাৰ্বত্য রেল বৰ্তমানে দক্ষিণ রেলওয়ের  নব-গঠিত চালেম ডিভিশনের অন্তৰ্গত। ২০০৫ সালে ইউনেস্কো এই রেলকে বিশ্ব ঐতিহ্যবাহী স্থান মৰ্যাদা দেয় এবং ১৯৯৯ সালে  বিশ্ব ঐতিহ্যবাহী স্থানের মৰ্যাদা পাওয়া দার্জিলিং হিমালয়ান রেলওয়ের সাথে একসঙ্গে  ভারতের পার্বত্য রেল নামের একটা নতুন শ্ৰেণীতে অন্তৰ্ভূক্ত করে।"NMR added as a World Heritage Site 'দিল ছে' নামের হিন্দী ছবিতে শাহরুখ খানের অভিনয় করা বিখ্যাত 'চেইয়া চেইয়া' গানটি নীলগিরি পাৰ্বত্য রেলে চিত্ৰায়ন করা হয়েছিল।  অপারেশন left|thumb|রেলের দুই লাইনের মধ্যে রেক দেখা যাচ্ছে নীলগিরি পাৰ্বত্য রেল ১ মিটার এর একটা মিটারগজ রেলপথ। মেট্টুপালায়াম এবং কুনুর স্টেশনের মধ্যে পথপারাপারের ওপর ব্রডগেজ  Abt রেক এবং পিনিয়ন পদ্ধতি ব্যবহার করা হয়েছে। নীলগিরি পাৰ্বত্য রেলে এই রেক এবং পিনিয়ন মূলত 'এক্স' শ্ৰেণীর বাষ্পীয় রেক ইঞ্জিন ব্যবহার করা হয়।  right|thumb|রেক এবং পিনিয়নর কার্য-প্রণালী  thumb|Mettupalayam-Ooty Mountain Train Hauled By Diesel Locomotive Approaching Wellington Station|বাম thumb|YDM4 ইঞ্জিনে টানিয়া নিয়া এখন নীলগিরি পার্বত্য রেল|বাম  left|thumb|বিশ্ব ঐতিহ্যে মৰ্যাদা বজায় রাখার জন্য নীলগিরি রেলে এখনও পুরণো পদ্ধতিতে টিকেট প্ৰচলন আছে  রেলপথ  |}  left|thumb|Nilgiri Mountain Railway on the biggest bridge  ভারতে অন্যান্য টুরিস্ট রেল  Palace on Wheels  Royal Rajasthan on Wheels  The Golden Chariot  Deccan Odyssey  Darjeeling Himalayan Railway  Kalka-Shimla Railway  Kangra Valley Railway  Matheran Hill Railway  Fairy Queen  India on Wheels  The Indian Maharaja  টেলিভিশন চলচ্চিত্র  আরো দেখুন  ভারতের বিশ্ব ঐতিহ্যবাহী স্থান  ভারতীয় রেল  ভারতের পার্বত্য রেল  তথ্যসূত্র  বহিঃসংযোগ   'নীলগিৰি পাৰ্বত্য ৰেল' বিষয়ক বিবিচি নিৰ্মিত তথ্যচিত্ৰ  Nilgiri Mountain Railway Tour Guide and Photos  Indian railways site on the NMR  Images and info  Toy train chugs on   Ooty train Photographs  20 photos between Ooty and Coonoor  The toy train chugs on   International Working Steam   বিষয়শ্রেণী:ভারতের বিশ্ব ঐতিহ্যবাহী স্থান বিষয়শ্রেণী:ভারতের পার্বত্য রেল পরিবহন বিষয়শ্রেণী:১৯০৮-এ প্রতিষ্ঠিত ভারতীয় কোম্পানি
চামারা কান্তা কাপুগেদারা (; জন্ম ২৪ ফেব্রুয়ারি ১৯৮৭ ) একজন শ্রীলঙ্কান ক্রিকেটার।  কাপুগেদারা শ্রীলঙ্কা এ দলের হয়ে প্রথম শ্রেণীর ক্রিকেটে অভিষেক ঘটান। ঘরোয়া ক্রিকেটে তিনি কলম্বো ক্রিকেট ক্লাব-এর হয়ে খেলেন।  তথ্যসূত্র  বহিঃসংযোগ      বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:কান্দুরাতার ক্রিকেটার বিষয়শ্রেণী:কলম্বো ক্রিকেট ক্লাবের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:২০১০ আইসিসি বিশ্ব টুয়েন্টি২০-এর ক্রিকেটার বিষয়শ্রেণী:ক্যান্ডি থেকে আগত ক্রিকেটার‎ বিষয়শ্রেণী:আবাহনী লিমিটেডের ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:কলাবাগান ক্রীড়া চক্রের ক্রিকেটার বিষয়শ্রেণী:ক্যান্ডি ডিস্ট্রিক্টের ক্রিকেটার বিষয়শ্রেণী:কন্দুরাতার ক্রিকেটার বিষয়শ্রেণী:কুরুনেগালা ওয়ারিয়র্সের ক্রিকেটার বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:উথুরা রুদ্রাজের ক্রিকেটার বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার বিষয়শ্রেণী:ওয়েয়াম্বার ক্রিকেটার
সময়ের কথা বাংলাদেশ এর রাষ্ট্র নিয়ন্ত্রিত টেলিভিশন বাংলাদেশ টেলিভিশন এ প্রচারিত একটি আলোচনামূলক অনুষ্ঠান। অনুষ্ঠানটি পরিকল্পনা ও উপস্থাপনা করেছেন সৈয়দ মুনির খসরু, যিনি ব্যবসায় প্রশাসন ইন্সটিটিউট, ঢাকা বিশ্ববিদ্যালয় এর একজন শিক্ষক এবং পরিচালনা করেছেন আব্দুন নূর তুষার।  বিবরণ ২০০৭ এর ২২ জুন বাংলাদেশে সাবেক মার্কিন রাষ্ট্রদূত - প্যাট্রিসিয়া বিউটিনিসের সাক্ষাৎকার সম্প্রচারের মাধ্যমের অনুষ্ঠানটির সম্প্রচার কার্যক্রম শুরু হয়। সাক্ষাৎকারে বিউটিনিস রসিকতার ছলে বাংলাদেশীদের "কখনো কখনো ষড়যন্ত্রপ্রবণ" বলায় প্রথম পর্বটি উল্লেখযোগ্যভাবে গণমাধ্যমের দৃষ্টি আকর্ষণ করতে সক্ষম হয়।  অনুষ্ঠানটি প্রতি শুক্রবার রাত ৯:১০ এ প্রচারিত হয়; যেহেতু বাংলাদেশে শুক্র ও শনিবার সাপ্তাহিক ছুটি গণ্য করা হয়, সেহেতু সময়টিকে সপ্তাহান্তিক মুখ্য সম্প্রচার সময় হিসেবে গণ্য করা যেতে পারে। যদিও সময়ের কথা নতুন অনুষ্ঠান, তা সত্ত্বেও দর্শক-সমালোচকদের কাছে এটি যে উল্লেখযোগ্য গ্রহণযোগ্যতা পেয়েছে তার কারণ এর আকর্ষনীয় ও অভিনব মঞ্চ সজ্জা, মানসম্মত বিষয় নির্বাচন, সৃষ্টিশীল আঙ্গিক।. "সময়ের কথা"এর প্রতিটি পর্ব সাধারণত নির্বাচিত বিষয় অথবা জাতীয় গুরুত্বপূর্ণ ঘটনা যেমন, নির্বাচনী ও রাজনৈতিক পূনর্গঠন, দুর্নীতি দমন অভিযান, নিত্যপ্রয়োজনীয় পণ্য মূল্যের উর্ধ্বগতি ইত্যাদির উপর ভিত্তি করে নির্মিত হয়। মাঝে মাঝে অনুষ্ঠানটিতে বিনোদন কেন্দ্রিক বিষয় যেমন বাংলা গান এর চলতি হাল , ক্রিকেট ইত্যাদিও আলোচিত হয়।  পটভূমি "সময়ের কথা" অনুষ্ঠানের শুরুতে নির্বাচিত বিষয়ের সচিত্র পটভূমি প্রদর্শন করা হয় যাতে আলোচনা দর্শকগণের কাছে আরো উপভোগ্য হয়। অনুষ্ঠানের শেষে, আলোচনার সারবস্তু উল্লেখ করা হয়। অনুষ্ঠানটিতে এ পর্যন্ত প্যাট্রিসিয়া বিউটিনিস, আনোয়ার চৌধুরী( বাংলাদেশে ব্রিটিশ হাইকমিশনার), আইএমএফ এবং এডিবি এর বাংলাদেশ প্রধানগণ এবং আরো কয়েকজন খ্যাতিমান ব্যক্তিত্ব উপস্থিত হয়েছেন। অংশগ্রহণকারীর পছন্দমত অনুষ্ঠানটি বাংলা অথবা ইংরেজিতে হয়ে থাকে। ইংরেজি আলোচনার বাংলা অনুলিপি পর্দায় প্রদর্শিত হয়।   তথ্যসূত্র   বহিঃসংযোগ    বিষয়শ্রেণী:বাংলাদেশ টেলিভিশনের অনুষ্ঠান বিষয়শ্রেণী:বাংলাদেশী টেলিভিশনের আলোচনামূলক অনুষ্ঠান বিষয়শ্রেণী:বাংলা ভাষার টেলিভিশন অনুষ্ঠান বিষয়শ্রেণী:ভারতীয় টেলিভিশনের অনুষ্ঠান বিষয়শ্রেণী:বাংলা ভাষার টেলিভিশন বিষয়শ্রেণী:২০০৭-এ অভিষিক্ত বাংলাদেশী টেলিভিশন ধারাবাহিক বিষয়শ্রেণী:বাংলাদেশ টেলিভিশনের মৌলিক অনুষ্ঠান বিষয়শ্রেণী:২০০০-এর দশকের বাংলাদেশী টেলিভিশন ধারাবাহিক বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
তিতাস থানা বাংলাদেশের কুমিল্লা জেলার অন্তর্গত তিতাস উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  তিতাস উপজেলার ৯টি ইউনিয়নের প্রশাসনিক কার্যক্রম তিতাস থানার আওতাধীন।  ইউনিয়নসমূহ:  ১নং সাতানী  ২নং জগতপুর  ৩নং বলরামপুর  ৪নং কড়িকান্দি  ৫নং কলাকান্দি  ৬নং ভিটিকান্দি  ৭নং নারান্দিয়া  ৮নং জিয়ারকান্দি  ৯নং মজিদপুর   আরও দেখুন   তিতাস উপজেলা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা জেলার থানা বিষয়শ্রেণী:তিতাস উপজেলা
দ্বিতীয় ভাষা অর্জন () বলতে যে প্রক্রিয়ায় লোকেরা তাদের প্রথম ভাষার বাইরের কোন ভাষা শিখে, সেই প্রক্রিয়াকে বোঝায়। দ্বিতীয় ভাষা বলতে বাল্যকালের পরবর্তী সময়ে অর্জিত যেকোন ভাষাকে বোঝায়। যে ভাষাটি অর্জন করা হবে তাকে "লক্ষ্য ভাষা" বা "L2" বলা হয় (আর প্রথম ভাষাকে বলা হয় "L1")। দ্বিতীয় ভাষা অর্জনকে ভাষাবিজ্ঞানের পরিভাষায় ইংরেজিতে "SLA", বা L2A-ও বলা হয়।  দ্বিতীয় ভাষা অর্জন ফলিত ভাষাবিজ্ঞানের গবেষণার একটি বিষয়বস্তু। ফলিত ভাষাবিজ্ঞানীরা দ্বিতীয় ভাষা অর্জনকারী শিক্ষার্থীর অভিজ্ঞতার উপর জোর দেন।  বিষয়শ্রেণী:ভাষাবিজ্ঞান বিষয়শ্রেণী:দ্বিতীয় ভাষা অর্জন বিষয়শ্রেণী:ফলিত ভাষাবিজ্ঞান বিষয়শ্রেণী:ভাষা অর্জন বিষয়শ্রেণী:ভাষাগত তুলনা বিষয়শ্রেণী:ভাষা শিক্ষা
তফসীর আল-কুরতুবী () শাস্ত্রীয় পণ্ডিত আল-কুরতুবি রচিত ত্রয়োদশ শতাব্দীর একটি কুরআনের তাফসীর। এটি তাফসির আল কুরতুবী আল জামিয়ালি-আহকাম বা আল-জামি 'লি আহকাম আল-কুরআন বা তাফসির আল জামি নামেও পরিচিত।  এই তাফসিরের মূল উদ্দেশ্য ছিল কুরআন থেকে আইনত নির্দেশ ও বিধি-নিষেধগুলি নির্ধারণ করা, এটি করার সময় আল-কুরতুবী আয়াতগুলির ব্যাখ্যা, কঠিন শব্দের উপর গবেষণা, বর্ণনামূলক চিহ্নের আলোচনা এবং শৈলী ও রচনার কমনীয়তা ইত্যাদি তুলে ধরেছেন। বইটি বহুবার পুনঃ প্রকাশিত হয়েছে।    বৈশিষ্ট্য  মুফতি মুহাম্মাদ তাকী উসমানী (দা.বা.) তাঁর উলুমু-ই-কুরআনে (কুরআনি বিজ্ঞানের প্রতি দৃষ্টিভঙ্গি) লিখেছেন:  আল-কুরতুবী ছিলেন ইসলামী আইনশাস্ত্রে ইমাম মালিক ইবনে আনাসের মাযহাবের অনুসারী। এই গ্রন্থটির মূল উদ্দেশ্য ছিল কোরআনের আয়াত থেকে ফকীহ আদেশ ও বিধিবিধানকে হ্রাস করা, তবে এ প্রসঙ্গে তিনি আয়াতের অর্থ সম্পর্কে, কঠোর শব্দের তদন্ত, রচনা ও বাণীমূলক বা বর্ণনাকারী ও প্রাসঙ্গিক বর্ণনার ক্ষেত্রে যথাযথভাবে মন্তব্য করেছেন। বিশেষত দৈনন্দিন জীবনের জন্য কুরআন থেকে প্রাপ্ত নির্দেশাবলী পরিষ্কারভাবে ব্যাখ্যা করা হয়েছে। এই গ্রন্থের উপস্থাপনাটিও কুরআনের বিজ্ঞান সম্পর্কে বিশদ আলোচনা এবং গুরুত্বপূর্ণ আলোচনা রয়েছে।   অনুবাদ  এই তাফসিরটি বহু ভাষায় অনুবাদ করা হয়েছে। এটি অস্ট্রেলীয় ইসলামী গ্রন্থাগারে ইংরেজি, উর্দু, আররি এবং স্পেনীয় ভাষায় পড়া যায়।Tafsir Al Qurtubi  নতুন অনুবাদগুলির মধ্যে ডা. ইকরাম-উল-হক ইয়াসিনের প্রথম খণ্ডের একটি উর্দু অনুবাদ রয়েছে। দ্বিতীয় খণ্ডের কাজ চলছে। প্রথম খণ্ডটি ইসলামাবাদের শরীয়াহ একাডেমি, আন্তর্জাতিক ইসলামী বিশ্ববিদ্যালয় প্রকাশ করেছে।  বাংলা অনুবাদ প্রথম এবং দ্বিতীয় অংশটি বাংলাদেশ থেকে "তাওহীদ প্রকাশনা" প্রকাশ করেছে। এটি ২৩ খণ্ডে প্রকাশিত হয়েছে।  একটি খন্ড ইংরেজি ভাষায় অনুবাদ করা হয়েছে, যা দার আল তাকওয়া নামে লন্ডন থেকে প্রকাশিত হয়েছে।   আরও দেখুন    সুন্নি বইয়ের তালিকা   তথ্যসূত্র   বিষয়শ্রেণী:সুন্নি তাফসির
স্যার আলফ্রেড উডলি ক্রফট KCIE () (৭ ফেব্রুয়ারি ১৮৪১ - ২৯ অক্টোবর ১৯২৫)  ছিলেন একজন ব্রিটিশ শিক্ষাবিদ এবং প্রশাসক যিনি তার কর্মজীবনের বেশিরভাগ সময় ভারতে কাটিয়েছেন। ১৮৭৭ খ্রিস্টাব্দ হতে দীর্ঘ কুড়ি বৎসর তিনি ব্রিটিশ শাসকের পাবলিক ইন্সট্রাকশন ডিরেক্টর তথা সরকারের শিক্ষা অধিকর্তা ছিলেন এবং ১৮৮৪ খ্রিস্টাব্দের নভেম্বরে কম্প্যানিয়ন অফ দ্য অর্ডার অফ দ্য ইন্ডিয়ান এম্পায়ার (সিআইই) নিযুক্ত হন। তিনি ১৮৯৩-৯৬ খ্রিস্টাব্দে  কলকাতা বিশ্ববিদ্যালয়ের উপাচার্যও ছিলেন।    জীবনী  আলফ্রেড উডলি ক্রফট ১৮৪১ খ্রিস্টাব্দের ৭ ফেব্রুয়ারি দক্ষিণ-পশ্চিম  ইংল্যান্ডের ডেবন কাউন্টির  প্লাইমাউথের উপশহর কম্পটন গিফোর্ডে জন্মগ্রহণ করেন। তার পিতা মাতা ছিলেন চার্লস এবং শার্লট ক্রফট। আলফ্রেড উডলির বিদ্যালয়ের পাঠ প্লাইমাউথের শহরতলির মান্নামাডের এক স্কুলে। তিনি ১৮৬৩ খ্রিস্টাব্দে অক্সফোর্ডের এক্সেটার কলেজ থেকে দর্শনে বি.এ এবং ১৮৭১ খ্রিস্টাব্দে এম.এ ডিগ্রি অর্জন করেন। ১৮৬৬ খ্রিস্টাব্দে বেঙ্গল এডুকেশন সার্ভিসে যোগ দেওয়ায় কলকাতায় আসতে হয়। তিনি কলকাতা বিশ্ববিদ্যালয়ের অধীনস্থ প্রেসিডেন্সি কলেজে দর্শনের অধ্যাপক হিসেবে বেঙ্গল এডুকেশন সার্ভিসে যোগ দেন।   ১৮৮৭ খ্রিস্টাব্দে তাকে কম্প্যানিয়ন অফ দ্য অর্ডার অফ ইন্ডিয়ান এম্পায়ার নিযুক্ত করা হয় এবং পরে নাইট উপাধিতে ভূষিত হন এবং তাকে ব্রিটিশ ভারততে শিক্ষা অধিকর্তার পদে আসীন করা হয়। "Jubilee Honours For India." The Times [London, England] 16 February 1887: 12. The Times Digital Archive. Web. 18 Sept. 2013.  ১৮৯৩ খ্রিস্টাব্দের ১৯ ডিসেম্বর থেকে ১৮৯৬ খ্রিস্টাব্দের ৩১ ডিসেম্বর পর্যন্ত তিনি কলকাতা বিশ্ববিদ্যালয়ের উপাচার্যের দায়িত্ব পালন করেন। ১৮৯৭ খ্রিস্টাব্দে তার অবসরের সময় বিশ্ববিদ্যালয় তাকে সাম্মানিক ডক্টরেট ডিগ্রি প্রদান করে।   এছাড়াও ক্রফট ১৮৮৭ খ্রিস্টাব্দ থেকে ১৮৯২ খ্রিস্টাব্দ পর্যন্ত বেঙ্গল লেজিসলেটিভ কাউন্সিলের সদস্য ছিলেন।  অবসরের পর আলফ্রেড উডলি ক্রফট ইংল্যান্ডে ফিরে আসেন। প্লাইমাউথ এলাকায় বসবাস করতে থাকেন। তিনি অকৃতদার ছিলেন। ১৯২৫ খ্রিস্টাব্দের তিনি ২৯ অক্টোবর তারিখে ডেবনের টাভিস্টকে পরলোক গমন করেন। "Sir A. W. Croft." The Times [London, England] 31 October 1925: 14. The Times Digital Archive. Web. 18 Sept. 2013.   তথ্যসূত্র    বহিঃসংযোগ   বিষয়শ্রেণী:এশিয়াটিক সোসাইটির সভাপতি বিষয়শ্রেণী:কলকাতা বিশ্ববিদ্যালয়ের উপাচার্য বিষয়শ্রেণী:এক্সেটার কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৯২৫-এ মৃত্যু বিষয়শ্রেণী:১৮৪১-এ জন্ম
পূর্ণিমা রাও (; জন্ম ৩০ জানুয়ারী ১৯৬৭) একজন ভারতীয় প্রাক্তন ক্রিকেটার । তিনি টেস্ট (১৯৯৩ এবং ১৯৯৫ এর মধ্যে ৫ ম্যাচ) এবং ভারতের হয়ে ওডিআই ক্রিকেট (১৯৯৩ এবং ২০০০ এর মধ্যে ৩৩ ম্যাচ) খেলেছেন।   কর্মজীবন  একজন অলরাউন্ডার  হিসেবে মিডল অর্ডারেই তার বেশিরভাগ ওডিআই ইনিংস খেলেছেন এবং ডান হাত অফ-স্পিন বোলিং করেছেন। তিনি ভারতীয় ঘরোয়া মহিলা ক্রিকেটে এয়ার ইন্ডিয়ার অধিনায়ক ছিলেন। তিনি ৩টি টেস্ট ম্যাচ এবং ৮টি ওডিআই ম্যাচে ভারতীয় দলের অধিনায়কত্ব করেছেন। ২০ জুলাই ১৯৯৩ সালে নটিংহামে একটি ওডিআইতে ওয়েস্ট ইন্ডিজের বিরুদ্ধে ভারতের হয়ে রাও তার ক্রিকেটে অভিষেক করেন  । ১৯৯৫ সালের  ফেব্রুয়ারিতে নেলসনে নিউজিল্যান্ডের বিপক্ষে তার টেস্ট অভিষেক হয়। সীমিত ওভারের খেলার প্রথম ১৫ ওভারের সময় মাঠের সীমাবদ্ধতার সুবিধা নেওয়ার চেষ্টা করার জন্য রাওকে ভারতীয় মহিলা ক্রিকেটের প্রথম খেলোয়াড়দের একজন হিসাবে বিবেচনা করা হয়।   ১৯৯৬ সালে অধিনায়ক রাও সফরকারী অন্ধ্র প্রদেশ মহিলা ক্রিকেট দলকে সমুদ্র লেডিস সিসি-র বিরুদ্ধে ১১৪ রানের জয়ে সহায়তা করেছিলেন।   কোচিং ক্যারিয়ার  বর্তমানে, তিনি হায়দ্রাবাদের যুব ও মহিলা ক্রিকেটারদের উন্নয়নের সাথে যুক্ত একজন কোচ। পূর্ণিমা রাও ভারতীয় মহিলা ক্রিকেট দলের কোচ ছিলেন। তার সাথে সরাসরি যোগাযোগ না করে এপ্রিল ২০১৭ সালে BCCI ভারতীয় মহিলা ক্রিকেট দলের কোচের দায়িত্ব থেকে অব্যাহতি দিয়েছিলো।   তথ্যসূত্র    বহিঃসংযোগ    ক্রিকেট আর্কাইভ থেকে প্রোফাইল  ক্রিকইনফো থেকে প্লেয়ার প্রোফাইল   পূর্ণিমা রাউ, সুমন শর্মাকে CricBuzz থেকে ভারতীয় মহিলা কোচের পদ থেকে বরখাস্ত করা হয়েছে  বিষয়শ্রেণী:হায়দ্রাবাদ থেকে আগত ক্রিকেটার বিষয়শ্রেণী:ভারতীয় ক্রিকেট কোচ বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টেস্ট ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:রেলওয়েজের নারী ক্রিকেটার
+ রুম কর্তৃক অর্জিত পুরস্কারসমূহের তালিকা200px|alt=২০১০ সালে লারসনের একটি আলোকচিত্রব্রি লারসন চলচ্চিত্রটিতে অভিনয়ের জন্য বহু পুরস্কার ও মনোননয়ন পান। এ্যাকোলেডস পুরস্কার বিজিত মনোনিতএএসিটিএ এ্যাওয়ার্ডসএ্যাকাডেমি এ্যাওয়ার্ডসঅ্যালায়েন্স অব উইমেন ফিল্ম জার্নালিস্টআমেরিকান ফিল্ম ইনস্টিটিউটঅস্টিন ফিল্ম ক্রিটিকস অ্যাসোসিয়েশনবিএফআই লন্ডন ফিল্ম ফেস্টিভালব্রিটিশ এ্যাকাডেমি ফিল্মস এ্যাওয়ার্ডব্রিটিশ ইনডিপেন্ডেন্ট ফিল্ম এ্যাওয়ার্ডসবস্টন সোসাইটি অব ফিল্ম ক্রিটিকসক্যালগারি আন্তর্জাতিক চলচ্চিত্র উৎসবকেমারইমেজকানাডিয়ান স্ক্রিন এ্যাওয়ার্ডসকাস্টিং সোসাইটি অব আমেরিকাশিকাগো ফিল্ম ক্রিটিকস অ্যাসোসিয়েশনক্রিটিকস চয়েস এ্যাওয়ার্ডসডালাস–ফোর্ট ওর্থ ফিল্ম ক্রিটিকস অ্যাসোসিয়েশনডেট্রয়েট ফিল্ম ক্রিটিকস সোসাইটিডোরিয়ান এ্যাওয়ার্ডসএম্পায়ার এ্যাওয়ার্ডসফ্লোরিডা ফিল্ম ক্রিটিকস সার্কেলগোল্ডেন গ্লোব এ্যাওয়ার্ডস গোল্ডেন ট্রেইলার এ্যাওয়ার্ডসগোথাম ইনডিপেনডেন্ট ফিল্ম এ্যাওয়ার্ডসহ্যাম্পটনস আন্তর্জাতিক চলচ্চিত্র উৎসব  হার্টল্যান্ড চলচ্চিত্র উৎসবহিউস্টন ফিল্মস ক্রিটিক সোসাইটি ইনডিপেনডেন্ট স্পিরিট এ্যাওয়ার্ডস আইরিশ ফিল্ম অ্যান্ড টেলিভিশন এ্যাকাডেমিলন্ডন ফিল্ম ক্রিটিকস সার্কেললস অ্যাঞ্জেলেস ফিল্ম ক্রিটিকস অ্যাসোসিয়েশনমিল ভ্যালি চলচ্চিত্র উৎসব এমটিভি মুভি এ্যাওয়ার্ডসন্যাশনাল বোর্ড অব রিভিউন্যাশনাল সোসাইটি অব ফিল্ম ক্রিটিকসনিউ অরলিন্স চলচ্চিত্র উৎসব নিউ ইয়র্ক ফিল্ম ক্রিটিকস অনলাইনঅনলাইন ফিল্ম ক্রিটিকস সোসাইটিসান ডিয়েগো ফিল্ম ক্রিটিকস সোসাইটিসান ফ্রান্সিসকো ফিল্ম ক্রিটিকস সার্কেলস্যাটেলাইট এ্যাওয়ার্ডসস্যাটার্ন এ্যাওয়ার্ডসস্ক্রিন অ্যাক্টর্স গিল্ড এ্যাওয়ার্ডসসেইন্ট লুইস গেইটওয়ে ফিল্ম ক্রিটিকস অ্যাসোসিয়েশনটিন চয়েস এ্যাওয়ার্ডসটরন্টো ফিল্ম ক্রিটিকস অ্যাসোসিয়েশনটরন্টো আন্তর্জাতিক চলচ্চিত্র উৎসব   ভ্যানকোভার ফিল্ম ক্রিটিকস সার্কেলভ্যানকোভার আন্তর্জাতিক চলচ্চিত্র উৎসব   ওয়ার'স আন্তর্জাতিক চলচ্চিত্র উৎসবওয়াশিংটন ডি.সি. এরিয়া ফিল্ম ক্রিটিকস অ্যাসোসিয়েশনউইমেন ফিল্ন ক্রিটিকস সার্কেলমোট পুরস্কার ও মনোনয়ন সংখ্যা তথ্যসূত্র  রুম লেনি আব্রাহামসন পরিচালিত ২০১৫ সালের একটি নাটকীয় ব্রিটিশ-আমেরিকান-কানাডিয়ান-আইরিশ চলচ্চিত্র।   এটি এমা ডনহিউর রুম উপন্যাসের ওপর ভিত্তি করি নির্মিত হয়েছে। এমা ডনহিউ চলচ্চিত্রটির চিত্রনাট্যও রচনা করেছেন। ব্রি লারসন জয় নিউসাম চরিত্রে অভিনয় করেন, যে তার পাঁচ বছর বয়সী সন্তান জ্যাকের (জ্যাকব ট্রেম্বলে) সাথে বন্দী অবস্থায় জীবনযাপন করছে। জোয়ান এ্যালেন, উইলিয়াম এইচ. মেসি, এবং শন ব্রিজার্স চলচ্চিত্রের অন্যান্য চরিত্রে অভিনয় করেন। রুমের প্রিমিয়ার হয় টেলুরাইড চলচ্চিত্র উৎসবে ২০১৫ সালের ৪ঠা সেপ্টেম্ব, পরে ২০১৬ সালের ২২ জানুয়ারি যুক্তরাষ্ট্র ও কানাডার ৮০০টি প্রেক্ষাগৃহে চলচ্চিত্রটি বৃহৎ পরিসরে মুক্তি দেওয়া হয়। $১৩ মিলিয়ন ডলার বাজেটের চলচ্চিত্রটি বিশ্বব্যাপী $৩৫ মিলিয়ন ডলার আয় করেছে।  তথ্যসূত্র  বিষয়শ্রেণী:২০১৫-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:চলচ্চিত্রের প্রাপ্ত পুরস্কার ও মনোনয়নের তালিকা
ফোর্বস ৪০০ বা ৪০০ আমেরিকান শীর্ষধনী () ফোর্বস ম্যাগাজিন কর্তৃক প্রকাশিত একটি তালিকা যাতে আমেরিকার সবচেয়ে সম্পদশালী ৪০০ ধনী ব্যক্তির নাম নীট সম্পদের ভিত্তিতে সাজানো হয়। এই তালিকাটি ১৯৮২ সালে সর্বপ্রথম প্রকাশ করা হয়। প্রতিবছরের সেপ্টেম্বর মাসে এই তালিকটি প্রকাশ করা হয় এবং ২০১০ সালে এর ২৯তম প্রকাশনা উদযাপিত হয়।Kroll, Luisa. "The Forbes 400." Forbes Oct. 2010 p.17. Print.   আরো দেখুন   ফোর্বস ৪০০এর সদসবৃন্দের তালিকা  সানডে টাইমসে ধনীর তালিকা   তথ্যসূত্র    বহিঃসংযোগ   Official Website  2010 List  বিষয়শ্রেণী:আমেরিকানদের তালিকা বিষয়শ্রেণী:১৯৮২-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:উচ্চ সমাজ
আলবঁ মার্ক লাফোঁ (, ; জন্ম: ২৩ জানুয়ারি ১৯৯৯; আলবঁ লাফোঁ নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব নাঁতের হয়ে একজন গোলরক্ষক হিসেবে খেলেন।  ২০০৮–০৯ মৌসুমে, ফরাসি ফুটবল ক্লাব লাতোয়াস যুব পর্যায়ের হয়ে খেলার মাধ্যমে লাফোঁ ফুটবল জগতে প্রবেশ করেছেন এবং পরবর্তীকালে তুলুজের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব তুলুজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; তুলুজের হয়ে তিনি ৯৮ ম্যাচে অংশগ্রহণ করেছেন। মাঝে তিনি এক মৌসুমের জন্য তুলুজ ২-এর হয়ে খেলছেন। অতঃপর ২০১৮–১৯ মৌসুমে তিনি প্রায় ৮.৫ মিলিয়ন ইউরোর বিনিময়ে ফিওরেন্তিনায় যোগদান করেছেন। তিনি এক মৌসুমের জন্য নাঁতের হয়ে ধারে খেলার পর ২০২১–২২ মৌসুমে প্রায় ৭.৫ মিলিয়ন ইউরোর বিনিময়ে ফিওরেন্তিনা হতে নাঁতেতে যোগদান করেছেন।  ২০১৫ সালে, লাফোঁ ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আলবঁ মার্ক লাফোঁ ১৯৯৯ সালের ২৩শে জানুয়ারি তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা ফরাসি বংশোদ্ভূত এবং মাতা বুর্কিনাবি বংশোদ্ভূত।   আন্তর্জাতিক ফুটবল  লাফোঁ ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ফ্রান্স অনূর্ধ্ব-২০ দলের হয়ে ২০১৭ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল ইতালি অনূর্ধ্ব-১৭ দলের কাছে ২–১ গোলের ব্যবধানে পরাজিত হয়েছিল; উক্ত প্রতিযোগিতায় তিনি মাত্র ১ ম্যাচে অংশগ্রহণ করেছিলেন। ২০১৯ সালে তিনি ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ইতালি অনূর্ধ্ব-১৭ দলের বিরুদ্ধে ১৬ দলের পর্বের ম্যাচে ৩–২ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছিলেন।   তথ্যসূত্র    বহিঃসংযোগ                 বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়াগাদুগুর ব্যক্তি বিষয়শ্রেণী:ওয়াগাদুগুর ক্রীড়াবিদ বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:বুর্কিনাবি বংশোদ্ভূত ফরাসি ব্যক্তি বিষয়শ্রেণী:বুর্কিনাবি বংশোদ্ভূত ক্রীড়াবিদ বিষয়শ্রেণী:বুর্কিনাবি ফুটবলার বিষয়শ্রেণী:ফুটবল গোলরক্ষক বিষয়শ্রেণী:তুলুজ ফুটবল ক্লাবের খেলোয়াড় বিষয়শ্রেণী:তুলুজ ফুটবল ক্লাব বি-এর খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:ফুটবল ক্লাব নাঁতের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
পক্ষীরাজ হল একটি জনপ্রিয় বাংলা চলচ্চিত্র যা পরিচালনা করেন পীযূষ বসু। এই চলচ্চিত্রটি ১৯৮০ সালে ঊষা ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সৌমিত্র চট্টোপাধ্যায়, উৎপল দত্ত, সমিত ভঞ্জ।   কাহিনী  শঙ্কর এবং তার বন্ধু সুনীল এবং রবি একটি গ্যারেজ খোলেন এবং পরিবহন ব্যবসায় উদ্যোগী হন। ঠিকাদার ঘোষ ছিলেন তাদের চির প্রতিদ্বন্দ্বী। তারপরে তিনি তাদের উদ্যোগকে ব্যর্থ করার পরিকল্পনা করেছিলেন। তিনি রানিকে তার পরিকল্পনা বাস্তবায়নের জন্য নিযুক্ত করেন এবং তার পরে তাকে হত্যা করার চেষ্টা করেন।   শ্রেষ্ঠাংশে   সৌমিত্র চট্টোপাধ্যায়  উৎপল দত্ত  সমিত ভঞ্জ  সন্তু মুখোপাধ্যায়  নন্দিতা বোস  সোমা  উত্তম কুমার  বাপি ব্যানার্জী  রবিন ব্যানার্জী  সমরেশ ব্যানার্জী  দুর্গাদাস ব্যানার্জী  বিশ্বনাথ বসু  কণিকা ভট্টাচার্য  ক্ষুদিরাম ভট্টাচার্য  রমনিবাস ভট্টাচার্য  শম্ভু ভট্টাচার্য  সুবীর ভট্টাচার্য  রসুরাজ চক্রবর্তী   তথ্যসূত্র   বহিঃসংযোগ    বিষয়শ্রেণী:১৯৮০-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র
হামজা মোহাম্মদ আরশাদ (; জন্ম: ৩ জুন ১৯৮৫) একজন ইংরেজ অভিনেতা, কৌতুকাভিনেতা এবং পাকিস্তানি বংশোদ্ভূত লেখক। তার ওয়েব সিরিজ ডায়েরি অফ দ্যা ব্যাড ম্যান (২০১০-২০১৩) এবং ব্যাডম্যান (২০১৫-২০১৫) এর জন্য সুপরিচিত। তার তৈরীকৃত ইউটিউব ভিডিও প্রায় ৯০ মিলিয়নেরও বেশি বার দেখা হয়েছে এবং তিনি আমেরিকাতে সবচেয়ে জনপ্রিয় অনলাইন কৌতুভিনেতা হিসেবে পরিচিতি লাভ করেছেন।  প্রাথমিক জীবন আরশাদ ইংল্যান্ডের লন্ডন স্ট্রিটহ্যামে জন্মগ্রহণ এবং সেখানেই প্রতিপালিত হন। তার পিতা-মাতা পাকিস্তানি বংশোদ্ভূত ছিলেন। তার পিতা মোহাম্মদ আরশাদ পাকিস্তানের পাঞ্জাবের ঝিলামে জন্মগ্রহণ করেন এবং মাতা নোরেন আরশাদ পাকিস্তানের পাঞ্জাবের লাহোরের ছিলেন। তিনি ২টি ভাইবোন রয়েছে; ছোট বোনের নাম হান্না ও ছোট ভাইয়ের নাম হাসান।  ভিডিওগ্রাফি  বছর শিরোনাম ভূমিকা মৌসুম পর্ব ২০০৯ ক্রনিকলস অপ টাট্‌টু টুটু, রুপার্ট সালামি মোসুম ১ ৫ পর্ব  ২০১০–২০১২ ডায়েরী অফ এ ব্যাড ম্যান ব্যাড ম্যান ১০ পর্ব ২০১২–২০১৩ স্মোর্কি বার্বার ৬ পর্ব ডায়েরী অফ এ ব্যাড ম্যান ব্যাডম্যান, মি, বাবলগুম মৌসুম ২ ব্যাডম্যানস ব্রিটেন ব্যাডম্যান মৌসুম ১ ২ পর্ব ২০১৩ ইয়ার্ড পার্টি বিভিন্ন ১ পর্ব  তথ্যসূত্র  বহিঃসংযোগ  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:পুরুষ ইউটিউবার বিষয়শ্রেণী:ব্রিটিশ ইন্টারনেট ব্যক্তিত্ব বিষয়শ্রেণী:ইংরেজ মুসলিম বিষয়শ্রেণী:পাকিস্তানি বংশোদ্ভূত ইংরেজ ব্যক্তি বিষয়শ্রেণী:ইংরেজ মঞ্চ অভিনেতা বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:মুসলিম পুরুষ কৌতুকাভিনেতা বিষয়শ্রেণী:লন্ডনের অভিনেতা বিষয়শ্রেণী:২১শ শতাব্দীর ইংরেজ কৌতুকাভিনয়শিল্পী বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:পাকিস্তানি বংশোদ্ভূত ব্রিটিশ অভিনয়শিল্পী